L 28/10
ET
Euroopa Liidu Teataja
31.1.2023
(61)
Mis puudutab lumekrabide (Chionoecetes spp.) püügi võimalusi Svalbardi ümbruses, siis tagab 9. veebruari 1920. aasta Teravmägede (Svalbardi) leping (edaspidi „1920. aasta Pariisi leping“) kõigile lepinguosalistele Svalbardi ümbruses võrdse ja mittediskrimineeriva juurdepääsu ressurssidele, sealhulgas seoses püügitegevusega.
Liidu seisukoht nimetatud juurdepääsu kohta seoses lumekrabide püügi võimalustega Svalbardi ümbritseval mandrilaval on esitatud mitmes verbaalnoodis Norrale, neist viimased 26. veebruaril 2021, 28. juunil 2021 ja 1. augustil 2022.
Et tagada lumekrabide varude kasutamine Svalbardi ümbruses viisil, mis on kooskõlas mittediskrimineerivate majandamisnormidega, mille võib kehtestada Norra, kellel on selles piirkonnas suveräänsed õigused ja jurisdiktsioon kooskõlas Ühinenud Rahvaste Organisatsiooni mereõiguse konventsiooni ja 1920. aasta Pariisi lepingu asjaomaste sätetega, on asjakohane määrata kindlaks selliste laevade arv, kellel on selline püük lubatud.
Nimetatud kalapüügivõimaluste eraldamine liikmesriikidele on piiratud 2023. aastaga.
Tuletatakse meelde, et liidus lasub esmavastutus kohaldatava õiguse järgimise tagamise eest lipuliikmesriikidel.
(62)
Tursa püügi võimaluste osas Teravmägede (Svalbardi) vetes tagatakse 1920. aasta Pariisi lepinguga kõigile selle osalistele Svalbardi ümbruses võrdne ja mittediskrimineeriv juurdepääs ressurssidele, sealhulgas seoses püügitegevusega.
Seetõttu peaks nõukogu kehtestama liidu kvoodi tursale Svalbardi vetes ja ICESi 1. alapiirkonna ja 2.b rajooni rahvusvahelistes vetes, tuginedes arktilise Norra tursa lubatud kogupüügile ja liidu varasematele püügiõigustele.
Kooskõlas liidu ja Norra 29. aprilli 2022. aasta poliitilise kokkuleppega, mis käsitleb kalapüüki ICESi 1. ja 2. alapiirkonnas, peaks Norra kehtestama liidu laevadele Svalbardi vetes tursa kvoodiks 2,8274 % oma õigusaktides sätestatud lubatud kogupüügist, mis vastab ka 1920. aasta Pariisi lepingu kohastele liidu õigustele.
Kuna arutelud liidu ja Norra poliitilise kokkuleppe rakendamise üle on käimas, on asjakohane, et liit kehtestab 2023. aasta esimeseks kvartaliks Svalbardi vetes ning ICESi 1. alapiirkonna ja 2.b rajooni rahvusvahelistes vetes liidu ajutise tursakvoodi.
Kõnealuse ajutise liidu kvoodi tasemeks tuleks kehtestada 3 907 tonni, võttes arvesse liidu ajaloolist osa Svalbardi vete tursapüügis.
Lisaks kavatseb Norra kehtestada oma õigusaktides liidule ajutise tursakvoodi Svalbardi vetes ajavahemikuks 1. jaanuarist kuni 31. märtsini 2023.
Liikmesriikidele tuleks ajutisi kvoote eraldada vastavalt nõukogu otsusele 87/277/EMÜ, (16) tingimusel et tehakse vajalikke kohandusi, mis on tingitud Ühendkuningriigi väljaastumisest liidust, ning tulenevalt liidu ajutise kvoodi taseme ja kõnealuse varu liidu osa suuruse suhtarvust.
(63)
Vastavalt liidu avaldusele, mis käsitleb liidu vetes kalapüügivõimaluste andmist Venezuela Bolívari Vabariigi lipu all sõitvatele kalalaevadele Prantsuse Guajaana rannikulähedases majandusvööndis, (17) on vaja määrata kindlaks Venezuelale liidu vetes antavad riffahvena püügi võimalused.
(64)
Selleks et tagada käesoleva määruse rakendamiseks ühetaolised tingimused, tuleks komisjonile anda rakendamis­ volitused, et lubada konkreetsel liikmesriigil hallata talle eraldatud püügikoormust kilovatt-päevade süsteemi alusel, anda täiendavaid merepäevi püügitegevuse alalise lõpetamise eest ja teadusliku vaatlemise tõhustamiseks ning kehtestada tabelivormid, mida kasutatakse liikmesriikide lipu all sõitvate kalalaevade vahelise merepäevade ülekandmise kohta teabe kogumiseks ja edastamiseks.
Komisjon peaks kõnealuseid volitusi teostama kooskõlas Euroopa Parlamendi ja nõukogu määrusega (EL) nr 182/2011 (18).
(16) Nõukogu 18. mai 1987. aasta otsus 87/277/EMÜ tursa püügivõimaluste jaotamise kohta Lääne-Teravmägede ja Karusaare piirkonnas ja NAFO konventsioonis määratletud 3M rajoonis (EÜT L 135, 23.5.1987, lk 29).
(17) Nõukogu 14. septembri 2015. aasta otsus (EL) 2015/1565, millega kiidetakse Euroopa Liidu nimel heaks avaldus, mis käsitleb ELi vetes kalapüügivõimaluste andmist Venezuela Bolívari Vabariigi lipu all sõitvatele kalalaevadele Prantsuse Guajaana rannikulähedases majandusvööndis (ELT L 244, 19.9.2015, lk 55).
(18) Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, 28.2.2011, lk 13).